**Narendra Damodardas Modi** (gudžaratiksi નરેન્દ્ર દામોદરદાસ મોદી, *Narendra Dāmodardās Modī*; s. 17. syyskuuta 1950) on intialainen poliitikko, joka on toiminut maansa pääministerinä 26. toukokuuta 2014 lähtien. Hänet valittiin toiselle kaudelle toukokuussa 2019. Aiemmin hän toimi neljä peräkkäistä kautta Gujaratin osavaltion pääministerinä lokakuusta 2001 toukokuuhun 2014.

Elämän varhaisvaiheet
---------------------

Modi syntyi alempaan keskiluokkaan kuuluvaan perheeseen, teekauppias Damodardasin kolmantena lapsena. Kahdeksanvuotiaana hänestä tuli Rashtriya Swayamsevak Sangh (RSS) -hindunationalistijärjestön jäsen. M. V. Kamathin ja Kalindi Randerin vuonna 2013 kirjoittaman elämäkerran mukaan Modi oli lapsena ja nuorukaisena innokas näyttelijä. 13- tai 14-vuotiaana hän keräsi koululleen varoja oma-aloitteisesti ystäviensä kanssa, jotta koulun muuri saataisiin korjattua. Näytelmä käsitteli dalitien kokemaa kastisortoa.

Modi vihittiin järjestettyyn avioliittoon 17-vuotiaana Jashodabenin kanssa, mutta hän ei ole juurikaan elänyt vaimonsa kanssa. Hän lähti pian hääseremonian jälkeen vaeltamaan kohti Himalajaa harkiten uskonnollista elämää, joka ei avioituneelle miehelle sopinut. Hän piti avioliittonsa salaisuutena useita vuosia ja ilmoitti asiasta vasta asettautuessaan ehdolle vuoden 2014 parlamenttivaaleissa. Elämäkerturi Nilanjan Mukhopadhyayn mukaan avioliittoa ei ole "pantu täytäntöön" ja Modi piti sen salaisuutena, jotta hänen välinsä RSS:n eivät olisi heikentyneet.

Poliittinen ura
---------------

Vuonna 1975 kun pääministeri Indira Gandhi julisti poikkeustilan ja pidätti useita opposition edustajia Modi piileskeli Gujaratissa ja jakeli salaa hallitusta vastustavia propagandaa. Vuonna 1985 hän liittyi Intian kansanpuolueeseen, missä hän työskenteli auttaakseen puoluetta Gujaratissa. Vuonna 1999 Modi johti BJP:n vaalikampanjaa Gujaratin osavaltiossa parlamenttivaaleissa Lok Sabhaan.

### Gujaratin pääministerinä

Lokakuussa 2001 Modista tuli ensimmäistä kertaa Gujaratin pääministeri ja ensimmäinen osavaltion pääministerinä toiminut RSS:n täysaikainen jäsen. Vuonna 2002 Modin ja Intian kansanpuolueen johtamaa Gujaratia kohtasi kriisi, kun äärihindujen ja muslimivähemmistön väkivaltaisuudet, joissa kuoli noin tuhat ihmistä, tapahtuivat. Modin väitetään hiljaisesti hyväksyneen yhteenotot. Toinen kohu tapahtui vuonna 2010, jolloin Modin osavaltiohallituksen pitkäaikainen sisäministeri Amit Shah pidätettiin osallisuudesta terroristiksi väitetyn Sohrabuddin Sheikhin murhan ja kaappauksen tilaamisesta. Modi ja Shah puolustautuivat väittämällä syytteen olleen puhtaasti poliittinen.

Ollessaan Gujaratin pääministeri vuonna 2010 Narendra Modi paljasti suunnitelmansa Yhtenäisyyden patsaan rakentamiseksi. Aikaisemmin samana vuonna hän oli paljastanut vapaustaistelija Shyamji Krishna Varmaa esittävän patsaan. Modi oli vuonna 2003 toimittanut Varman tuhkat Sveitsistä Intiaan vainajan toiveiden mukaan. Yhtenäisyyden patsas valmistui vuonna 2018, jolloin Modi vihki sen pääministerinä.

Vuonna 2014 Gujaratin kouluissa otettiin käyttöön hindunationalisti Dinanath Batran kirjoittamia oppikirjoja. Kyseisten kirjojen sisältämät väittämät muinaisen Intian huippukehittyneestä teknologiasta aiheuttivat huolta historian uudelleenkirjoittamisesta. Modi oli kirjojen hyväksymisen aikaan osavaltion pääministeri viimeistä vuottaan ja hän kirjoitti niihin esipuheen. Batra kertoi Hindustan Times -lehden haastattelussa, että hänellä ei ollut suoraa yhteyttä Modiin. Hänen mukaansa Gujaratin koulutushallinto esitteli hänen kirjansa Modille, joka kirjoitti niihin esipuheen.

### Intian pääministerinä

Modin puolue BJP sai ensimmäistä kertaa murskavoiton Intian vuoden 2014 parlamentti­vaaleissa, ja Modi matkusti riemusaatossa Delhiin kokoamaan hallitusta. Intian parlamenttivaalit 2019 olivat Modin puolueelle vielä suurempi voitto kuin vuoden 2014 vaalit. Hän jatkoi pääministerinä ja muodosti toisen hallituksensa. Elokuussa 2019 julkaistun Mood of the Nation -kyselytutkimuksen mukaan Modi oli maansa suosituimpia poliitikkoja. Hänen johtamiskykyään arvosti 71 prosenttia kyselyyn vastanneista. Kyselyn mukaan hän on myös maansa kaikkien aikojen paras pääministeri.

Modia on toisinaan luonnehdittu uudistajana, joka on vienyt läpi tärkeitä uudistuksia köyhyyden vähentämiseksi, talousolojen- ja naisten aseman parantamiseksi. Hänen kaudellaan Intiasta on tullut maailman nopeimmin kasvava suuri talous, 7,9 % vuonna 2015. Hän on ajanut läpi pitkään paikallaan junnanneita uudistuksia, kuten sekavien verojen korvaamisen valtakunnallisella arvonlisäverolla ja konkurssilainsäädännön uudistamisen. The Economist -lehden mukaan paljon enemmänkin olisi pitänyt uudistaa, kuten jäykkiä työmarkkinalakeja, ja tehdä maan ostamisesta helpompaa. Myöskään useimpien setelien mitätöinti harmaan talouden kitkemiseksi ei ollut onnistunut. Eräs Modin suurhanke *Swachh Bharat Abhiyan* eli "puhtaan Intian ohjelma" tähtää Intian hygieniaolojen parantamiseen rakentamalla vessoja.

Uudistuksistaan huolimatta Modia ja kansanpuoluetta on kritisoitu uskonnollisten vähemmistöjen aseman heikentämisestä ja tieteenvastaisuudesta. Modin hallituksesta löytyy joogaministeri ja monet BJP:ssä pitävät "vedalaista tiedettä" ylivertaisena länsimaiseen tieteeseen. Modi on henkilökohtaisesti puhunut julkisuudessa muinaisen Intian saavutuksista plastiikkakirurgian osalta, joista todistaa se että Ganesha-jumalalle pystyttiin liittämään norsunpää. Modia on syytetty Intian historian uudelleenkirjoittamisesta ja vääristelystä. Yleensä kriitikot myös katsovat Modin kaventeneen Intian vapautta ja demokratiaa.

Intian ulkopolitiikan painotukset ovat muuttuneet vuodesta 2014 vallassa olleen hindunationalistisen pääministerin Narendra Modin valtakaudella. Suhteet länteen ja Yhdysvaltoihin ovat lähentyneet ja tiivistyneet, kun taas suhteet perinteiseen liittolaiseen Venäjään ovat olleet enemmän taka-alalla. Modi on vieraillut Yhdysvalloissa ja merkittävissä EU-maissa. Yhteistyötä Itä-Aasiaan ja lähialueille on tiivistetty. Intian perinteisesti alueellisiksi turvallisuusuhkikseen kokemiin Kiinaan ja Pakistaniin suhtautuminen on ollut varauksellista ja erityisesti Pakistaniin Intian asenne on tiukentunut. Pääministeri Modi tunnetaan Israel-myönteisenä ja Modin toimiessa ennen pääministeriyttään Gujaratin osavaltion hallituksen johdossa 14 vuotta rakensi Gujarat tiiviin yhteistyösuhteen Israelin kanssa. Yhteistyö Israelin kanssa on ollut vilkasta hänen tultuaan Intian pääministeriksi. Heinäkuussa 2017 Modi vieraili Israelissa ensimmäisenä Intian pääministerinä.

Lähteet
-------

1. ↑  Patel, Atish: TIMELINE - The rise of Narendra Modi  20.12.2012. Reuters. Viitattu 4.1.2013.
2. ↑  Narendra Modi sworn in as Indian prime minister (englanniksi) BBC News 26.5.2014. Viitattu 26.5.2014.
3. ↑  Narendra Modi to be sworn in as Prime Minister for second term on May 30 *The Hindu*.  24.5.2019. Viitattu 29.5.2019.
4. 1 2  Nieminen, Tommi: Gujaratin lahja hinduille.  *Helsingin Sanomat*, 24.12.2012, s. B2. Artikkelin verkkoversio. Viitattu 4.1.2013.
5. 1 2 3  Narendra Modi: From tea vendor to PM candidate *India Today*.  13.9.2013. Viitattu 31.7.2019.
6. 1 2  Tamminen, Tapio: Intian pääministeri Modi ja hakaristin soturit *Yle uutiset*.  30.4.2015. Viitattu 31.7.2019.
7. 1 2  Modi: From tea boy to India's leader *Al-Jazeera*.  27.5.2014. Viitattu 31.07.2019.
8. ↑  Dutta, K. Prabhash: Did you know PM Modi was a teenage playwright and actor? *India Today*.  16.9.2019. Viitattu 30.11.2019.
9. ↑  Narendra Modi: Hindu foot soldier to India's prime minister  23.5.2019. BBC. Viitattu 31.7.2019.
10. ↑  Gowen, Annie: Abandoned as a child bride, wife of Narendra Modi hopes he calls *The Washington Post*.  25.1.2015. Viitattu 3.1.2020.
11. 1 2  V. venkatesan: A pracharak as Chief Minister *Frontline*.  21.8.2001. Viitattu 31.7.2019.
12. ↑  Modi aide Amit Shah arrested, jailed in Sohrabuddin case *indiatoday.in*.  25.7.2010. Viitattu 31.7.2019.
13. ↑  Shankar, Ravi: Glass House: Patriot Modi *India Today*.  18.12.2010. Viitattu 3.1.2020.
14. ↑  Kankkonen, Tom: Katso videolta, miltä maailman korkein patsas näyttää – Arvostelijoiden mielestä Intialla olisi ollut rahalle parempaakin käyttöä *Yle uutiset*.  31.10.2018. Viitattu 3.1.2020.
15. ↑  Sharma, Ritu: Science lesson from Gujarat: Stem cells in Mahabharata, cars in Veda *Indian Express*.  27.7.2014. Viitattu 25.1.2020.
16. ↑  Kumar, Raksha: Hindu right rewriting Indian textbooks *Al-Jazeera*.  4.11.2014. Viitattu 25.1.2020.
17. ↑  Srivastava, Vanita: I have no connection with PM Narendra Modi: Dina Nath Batra *Hindustan Times*.  29.7.2014. Viitattu 25.1.2020.
18. ↑  India election results 2014: Hero's welcome for Narendra Modi as thousands greet next prime minister on victory tour  17.5.2014. The Independent. Viitattu 17.5.2014.
19. ↑  Leppänen, Mikko: Ennätysmäärä naisia nousee Intian parlamenttiin – hindunationalisteille murskavoitto, muslimiedustajia jälleen vähän *Yle uutiset*.  24.5.2019. Viitattu 31.7.2019.
20. ↑  NaMo, uninterrupted: India stands firmly behind Narendra Modi, finds Mood of the Nation *India Today*.  14.8.2019. Viitattu 30.11.2019.
21. ↑  Narendra Modi is India's best PM so far, say polled Indians in Mood of the Nation Poll 2019 *India Today*.  14.8.2019. Viitattu 30.11.2019.
22. ↑  US President Barack Obama praises Narendra Modi, calls him India's reformer-in-chief *news18.com*.  16.4.2015. Viitattu 31.07.2019.
23. ↑  India’s prime minister is not as much of a reformer as he seems *The Economist*.  24.6.2017.
24. ↑  Sanjai, P. R.: ​India is on the greatest toilet-building spree in human history *Independent*.  1.9.2019. Viitattu 31.7.2019.
25. ↑  Jain, Rupam: By rewriting history, Hindu nationalists aim to assert their dominance over India *Reuters*.  6.3.2018. Viitattu 31.7.2019.
26. ↑  Why Modi must go *National Herald*.  16.3.2019. Viitattu 23.1.2020. (englanniksi)
27. ↑  Deutsche Welle (www.dw.com): How PM Modi changed the face of Indian foreign policy | DW | 06.05.2019 *DW.COM*. Viitattu 23.2.2020. (englanniksi)
28. ↑  How Israel made friends in India *The Jerusalem Post | JPost.com*. Viitattu 23.2.2020.
29. ↑  Modi becomes first Indian PM to visit Israel *BBC News*.  4.7.2017. Viitattu 23.2.2020. (englanniksi)

Aiheesta muualla
----------------

* Kuvia tai muita tiedostoja aiheesta **Narendra Modi** Wikimedia Commonsissa

* Narendra Modin tiedot Lok Sabhan verkkosivulla

IntiaIntian pääministerit

* Nehru
* Nanda
* Shastri
* I. Gandhi
* Desai
* C. C. Singh
* R. Gandhi
* V. P. Singh
* Shekhar
* Rao
* Vajpayee
* Gowda
* Gujral
* M. Singh
* Modi


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Yhdysvallat
* Latvia
* Taiwan
* Japani
* Tšekki
* Australia
* Kroatia
* Alankomaat
* Puola
* Venäjä
	+ 2

 |
|  |
| Tieteilijät | 
* CiNii

 |
|  |
| Taiteenala | 
* KulturNav
* MusicBrainz

 |
|  |
| Henkilöt | 
* Trove
* Yle

 |
|  |
| Muut | 
* NARA
* IdRef

 |

 |